system
Răspunde în limba română, în stilul Wikipedia, cat mai corect gramatical.
user
Ce cunoștințe ai despre subiectul Nimoreni, Ialoveni?
assistant
Nimoreni este un sat din raionul Ialoveni, Republica Moldova, în care sunt înregistrați 2.148 locuitori. Este situat la 18 km de Chișinău și are acces direct la magistrala M1 Leușeni-Chișinău (parte din E581).

În sat activează o școală medie (gimnaziul „Gurie Grosu”), o bibliotecă sătească, o farmacie, un punct de prelucrare a fructelor și legumelor, o fermă de vite, primărie și o biserică sătească ortodoxă. Este înconjurat de lacuri, mici suprafețe de păduri, plantații de viță-de-vie și mici suprafețe de livezi.

Satul are o echipă de fotbal feminin, FC Noroc, care participă în campionatul național. În fotbalul masculin, Avântul Nimoreni evoluează în campionatul raional Ialoveni și primește meciurile de acasă pe stadionul „FC Noroc” din Nimoreni.

Istoric 
Pentru prima dată satul Nimoreni este atestat în documentele oficiale în anul 1496. În Nimoreni există și în prezent o lespede din 1400, care se află pe mormântul ctitorului bisericii vechi, prima biserică din sat ce a existat până în anul 1880. Ctitorul bisericii vechi a fost Pan Vasile, iar anul ctitoriei 1496 (în perioada luptelor cu turcii a domnului Moldovei Ștefan cel Mare).

În legenda despre stejarul lui Ștefan cel Mare se spune că după ce a învins în bătăliile cu turcii, la întoarcere a mers pe „șleaul nimorenenilor” prin pădurea deasă spre cetatea sa de scaun - Suceava. Astfel cu certitudine se poate de spus că satul Nimoreni a existat încă înainte de 1496.

Bătrânii satului spun că cele mai vechi familii ale satului au fost Frunză, Ciocan, Covali, Meghea, Eremia si Olari. Când a avut loc recensamântul populației Moldovei în anii 1772, 1773 și 1774 satul Nimoreni a fost trecut în acte sub denumirea de Mimoreni și făcea parte din ocolul Botnei. În acea vreme în sat erau 36 de case.

Etimologia numelui „Nimoreni” nu este clară. Se zice că pe lângă lacul din Nimoreni pe vremuri erau multe mori de apă, iar pe dealuri mai multe mori de vânt, de aceea satul ar fi fost numit Moreni. În centrul satului pe o suprafață mare de teren, sub casele unde s-a săpat s-au găsit multe oase omenesti, de aici provenind denumirea „Omoreni”. Între săteni nu ar fi fost lupte, ci doar cu dușmanii, pentru apărarea pământului natal, de aici „Nimoreni”. Forma „Mimoreni”, atestată în 1772, poate fi explicată prin fenomenul asimilației „n” inițial de „m”.

Demografie

Structura etnică
Structura etnică a localității conform recensământului populației din 2004:

Personalități
 Gurie Grosu (1877 - 1934), mitropolit

Referințe 

Localități din raionul Ialoveni